Бабакулов Манасбек

Бабакулов Манасбек - (1950-жыл, Өзбекстан, Наманган облусу, Кызылрават айылы) ветеринария илимдер доктору (2005). КАЧИни (1976), Москвадагы К. И. Скрябин атындагы ветеринария академиясынын аспирантурасын (1977-82) бүтүргөн. Малды асылдандыруу станциясынын (1980-85), Жалал-Aбад зооветеринария техникумунун директору (1985-93) болуп иштеген. 1993-жылдан ЖАМУнун окуу инспекциялык башкармалыгын жетектейт. Паразитология боюнча адистик 40тан ашык илимий эмгектин жана окуу китептердин автору. Эмгектери кой чарбасындагы мите курт ылаңдарына арналган. 
Категория:Инсандар
 Колдонулган адабияттар 
 “Кыргызстан” улуттук энциклопедиясы: 1-том. Башкы ред. Асанов Ү. А., Б.: Мамлекеттик тил жана энциклопедия борбору, 2006. ISBN 9967—14— 046—1